b'\n_START_ARTICLE_\nT-38\n_START_SECTION_\nHistoria\n_START_PARAGRAPH_\nT-38 suunniteltiin vuonna 1936 AMO-ajoneuvopajassa. T-38 oli kehitelty aikaisemmasta T-37:st\xc3\xa4, joka perustui ranskalaiseen AMR 33-kevyeen tiedustelupanssarivaunuun. Panssarivaunussa oli normaali GAZ (Ford) -moottori, joka oli halpa valmistaa. Kelluvuus perustui suureen runkotilavuuteen ja kylkikellukkeisiin. Vedess\xc3\xa4 ajoneuvo kulki pienen kolmilapaisen potkurin voimalla._NEWLINE_T-38 oli suunniteltu tiedusteluteht\xc3\xa4viin ja jalkav\xc3\xa4en tueksi. Tiedusteluk\xc3\xa4yt\xc3\xb6ss\xc3\xa4 sen etuina olivat profiilin mataluus sek\xc3\xa4 hyv\xc3\xa4 liikkuvuus kelluvuudesta johtuen. T-38:sta suunniteltiin tehd\xc3\xa4 my\xc3\xb6s ilmateitse kuljetettava versio; Kiovassa j\xc3\xa4rjestetyiss\xc3\xa4 sotaharjoituksissa vuonna 1936 panssareita kuljetettiin Tupolev TB-3 -pommikoneiden rungon alle kiinnitettyin\xc3\xa4. Jokainen jalkav\xc3\xa4kipataljoona sai 38 kappaletta T-38:aa ja jokainen lentokuljetettava panssaripataljoonalle sai 50 vaunua. Ohut panssari ja ainoastaan yksi pikakiv\xc3\xa4\xc3\xa4ri aseistuksena rajoittivat T-38:n taisteluk\xc3\xa4ytt\xc3\xb6\xc3\xa4. Radion puuttuminen useimmista vaunuista rajoitti taas niiden tiedusteluk\xc3\xa4ytt\xc3\xb6\xc3\xa4. T-38:n puutteiden vuoksi se aiottiin korvata T40:ll\xc3\xa4, mutta toisen maailmansodan alkamisen vuoksi vain muutama T-40 valmistettiin._NEWLINE_T-38 valmistettiin kaikkiaan noin 1\xc2\xa0500 kappaletta, mik\xc3\xa4 kertoo amfibisten tiedustelupanssarivaunujen t\xc3\xa4rkeydest\xc3\xa4 puna-armeijalle. Jotkin T-38:t varustettiin 20 mm ShVAK-tykill\xc3\xa4.\n_START_SECTION_\nPalvelushistoria\n_START_PARAGRAPH_\nT-38 oli puna-armeijan palveluksessa talvisodassa Suomea vastaan 1939\xe2\x80\x931940, mutta T-38:t olivat heikon panssarointinsa ja aseistuksensa vuoksi l\xc3\xa4hinn\xc3\xa4 k\xc3\xa4ytt\xc3\xb6kelvottomia suomalaismaastossa. Malli ei menestynyt my\xc3\xb6sk\xc3\xa4\xc3\xa4n saksalaisia vastaan, jotka saivat runsaasti T-38:ia sotasaaliiksi. T-38:ia n\xc3\xa4htiin harvoin taisteluk\xc3\xa4yt\xc3\xb6ss\xc3\xa4 vuoden 1941 j\xc3\xa4lkeen, vaikkakin niit\xc3\xa4 k\xc3\xa4ytettiin Dnepr-joen ylityksess\xc3\xa4 1944. Toisen maailmansodan aikana puna-armeijan t\xc3\xa4rkein amfibioajoneuvo oli kuitenkin Ford GPA -maastoauto, joita Yhdysvallat toimitti Neuvostoliitolle Lend-Lease-ohjelman my\xc3\xb6t\xc3\xa4._NEWLINE_Wehrmacht ei juurikaan k\xc3\xa4ytt\xc3\xa4nyt T-38:aa varsinaisena taisteluvaununa, toisin kuin T-26:ia ja T-34:i\xc3\xa4, tai muita parempia panssarivaunuja. Osan T-38:ista v\xc3\xa4itet\xc3\xa4\xc3\xa4n muutetun 37 mm:n ilmatorjuntatykkien alustoiksi, vaikka kyseinen ase kuulostaakin liian kookkaalta T-38:n rungolle.'